MINT ยังโตต่อเนื่อง!
มีการวิเคราะห์กันว่าช่วงผลการดำเนินงานไตรมาส 4 ปี 2560 ของ บริษัท ไมเนอร์ อินเตอร์เนชั่นแนล จำกัด (มหาชน) หรือ MINT มีกำไรปกติราว 1,576 ล้านบาท เพิ่มขึ้น 37.9% จากไตรมาสก่อน และเพิ่มขึ้น 16.9% จากงวดเดียวกันของปีก่อน
19 ม.ค. 2561

คุณค่าบริษัท
มีการวิเคราะห์กันว่าช่วงผลการดำเนินงานไตรมาส 4 ปี 2560 ของ บริษัท ไมเนอร์ อินเตอร์เนชั่นแนล จำกัด (มหาชน) หรือ MINT มีกำไรปกติราว 1,576 ล้านบาท เพิ่มขึ้น 37.9% จากไตรมาสก่อน และเพิ่มขึ้น 16.9% จากงวดเดียวกันของปีก่อน
โดยได้รับอานิสงส์จาก High Season ของธุรกิจโรงแรมไทย ซึ่งธุรกิจโรงแรมคาดว่ายังเป็นปัจจัยขับเคลื่อนการเติบโตโดยคาด Rev Par ของโรงแรมที่เป็นเจ้าของเติบโตได้สูงกว่า 10% จากงวดเดียวกันของปีก่อน ขณะที่ธุรกิจอาหารคาดว่าจะเริ่มฟื้นตัวตามกำลังซื้อของผู้บริโภคโดยคาดมี Same Store Sales Growth ติดลบน้อยลงเหลือ 1% จากงวดเดียวกันของปีก่อน
ขณะที่ EBITDA Margin ในไตรมาส 4 ปี 2560 คาดว่าจะขยายตัวขึ้นเป็น 23.3% จาก 20.6% และ 21.6% ในไตรมาส 3 ปี 2560 และไตรมาส 4 ปี 2559 ตามลำดับ จากผลของ Operating Leverage โดยเฉพาะฝั่งธุรกิจโรงแรมจากราคาห้องพักที่ปรับขึ้น ส่งผลให้กำไรปกติปี 2560 คาดว่าจะออกมาที่ 5,379 ล้านบาท เพิ่มขึ้น 17.5% จากงวดเดียวกันของปีก่อน
ส่วนทิศทางผลการดำเนินงานของ MINT ยังมีโมเมนตัมที่ดีต่อในไตรมาส 1 ปี 2561 เนื่องจากเป็น Peak Season ของการท่องเที่ยวไทย และภาพรวมอุตสาหกรรมท่องเที่ยวในปี 2561 ยังคงเป็นขาขึ้นโดยเฉพาะการโปรโมตแคมเปญจากภาครัฐ
เบื้องต้นคาดจำนวนนักท่องเที่ยวเติบโตอีกราว 5% จากงวดเดียวกันของปีก่อน (ราว 36.5 ล้านคน) ขณะที่ภาพรวมเศรษฐกิจและการบริโภคในประเทศที่ฟื้นตัวคาดว่าจะหนุนให้ธุรกิจอาหารกลับมาเติบโตและมี Same Store Sales Growth พลิกมาเป็นบวก
ทั้งนี้ยังคงประมาณการกำไรปกติปี 2561 ราว 6,500 ล้านบาท เพิ่มขึ้น 20.8% จากงวดเดียวกันของปีก่อนเดินหน้าทำ New High ต่อเนื่อง และคาดว่ายังมี Upside เพิ่มเติมจากกลยุทธ์ M&amp;A จากเงินทุนที่พร้อมหลังการแปลงสภาพ MINT-W5 ช่วงปลายปีก่อนกว่า 7,000 ล้านบาท
สำหรับนักวิเคราะห์ บล.ฟินันเซีย ไซรัส  ยังคงคำแนะนำ “ซื้อ” คงราคาเหมาะสมที่ 48 บาท เนื่องจากปัจจุบันธุรกิจโรงแรมของ MINT กำลังอยู่ในช่วง High Season ซึ่งจะหนุนกำไรไตรมาส 4 ปี 2560-ไตรมาส 1 ปี 2561 ให้โตแข็งแกร่งทั้งจากไตรมาสก่อน และจากงวดเดียวกันของปีก่อน ขณะที่ภาพทั้งปียังเดินหน้าทำจุดสูงสุดใหม่ต่อเนื่อง
…
ผู้ถือหุ้นรายใหญ่
รายชื่อกรรมการ